                                                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ                                 
[image: image1.png]

ΝΟΜΟΣ ΗΛΕΙΑΣ          

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  316/2013
ΘΕΜΑ: Έγκριση της συμμετοχής του δήμου Πύργου, στη διοργάνωση του 16ου Διεθνούς Φεστιβάλ Κινηματογράφου Ολυμπίας για παιδιά και νέους και της 13ης Camera Zizanio που θα πραγματοποιηθεί στον Πύργο από 30 Νοεμβρίου - 7 Δεκεμβρίου 2013
    Στον Πύργο, σήμερα 09 του μηνός Οκτωβρίου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 47712/4-10-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος, 12. Ανδρικόπουλος Ανδρέας, 13. Ανδρικόπουλος Φώτιος, 14. Αντωνέλος Δημήτριος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Λιατσής Γαβριήλ – Επικεφαλής Μείζονος Μειοψηφίας, 20. Δημόπουλος Φώτιος 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Αγγελακοπούλου Ανδριάνα (Αντιπρόεδρος Δημοτικού Συμβουλίου), 26. Μπελόκας Διονύσιος, 27. Διαμαντόπουλος Κων/νος, 28. Γιάνναρος Χρήστος – Επικεφαλής της παράταξης «Λαϊκή Συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Τζίνη Διονυσία, 2. Γεράνιος Κων/νος, οι οποίοι δεν προσήλθαν στη συνεδρίαση αν και νόμιμα κλήθηκαν,  

3. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

Ακολούθως ο Πρόεδρος έθεσε υπόψη του δημοτικού συμβουλίου το 16ο θέμα της ημερήσιας διάταξης με τίτλο: «Έγκριση της συμμετοχής του δήμου Πύργου, στη διοργάνωση του 16ου Διεθνούς Φεστιβάλ Κινηματογράφου Ολυμπίας για παιδιά και νέους και της 13ης Ευρωπαϊκής Συνάντησης Νεανικής Οπτικοακουστικής Δημιουργίας Camera Zizanio, που θα πραγματοποιηθεί στον Πύργο από 30 Νοεμβρίου - 7 Δεκεμβρίου 2013» και ανέφερε:

«Τίθεται υπόψη του Σώματος η με αριθ. πρωτ. 567Δ/2-10-12 έγγραφη εισήγηση του Δημάρχου η οποία αναγράφει τα εξής: «...Το Διεθνές Φεστιβάλ Κινηματογράφου Ολυμπίας για Παιδιά και Νέους, συνεχίζει τη δραστηριότητά του, με τη διοργάνωση του 16ου Φεστιβάλ και της 13ης  Ευρωπαϊκής Συνάντησης Νεανικής Οπτικοακουστικής Δημιουργίας Camera Zizanio.

Οι εκδηλώσεις οι οποίες θα πραγματοποιηθούν φέτος έχουν ως εξής: 

· Στο 16ο Διεθνές Φεστιβάλ Κινηματογράφου Ολυμπίας για παιδιά και νέους θα διαγωνιστούν περί τις 55 ταινίες από την Ευρώπη και άλλες χώρες όλες πρόσφατης παραγωγής [2013-2012], που θα προβληθούν στο θέατρο Απόλλων Πύργου. Οι ταινίες έχουν επιλεγεί με αυστηρά αισθητικά ψυχαγωγικά και εκπαιδευτικά κριτήρια, από τον καλλιτεχνικό διευθυντή ανάμεσα από 600 περίπου ταινίες της διεθνούς παραγωγής.
· Στη 13η Ευρωπαϊκή Συνάντηση Νεανικής Οπτικοακουστικής Δημιουργίας Camera Zizanio θα διαγωνιστούν συνολικά περί τις 300 ταινίες παιδιών και εφήβων από πολλές ευρωπαϊκές χώρες, που θα προβληθούν στο συνεδριακό κέντρο της Περιφερειακής Ενότητας Ηλείας στον Πύργο.

· Στις παράλληλες εκδηλώσεις  που θα γίνουν στον Πύργο και σε άλλες πόλεις (Μεσολόγγι, Αίγιο, Λεχαινά, Γαστούνη, Αμαλιάδα, Ζαχάρω) περιλαμβάνονται ειδικές προβολές και κινηματογραφικά εργαστήρια για τους μαθητές των σχολείων Α/θμιας και Β/βάθμιας εκπαίδευσης, κινηματογραφικά εργαστήρια για τους φοιτητές των ΑΕΙ και ΤΕΙ, εκθέσεις και άλλες εκδηλώσεις.

Επίσης, θα πραγματοποιηθεί ένα μεγάλο αναδρομικό αφιέρωμα στον Ευρωπαϊκό κινηματογράφο για νέους και παιδιά με ταινίες μεγάλου μήκους με το γενικό τίτλο: «Zoom in European Children’s Films.
Η συμμετοχή του δήμου Πύργου ορίζεται συνολικά στο ποσό των 15.000,00€ περιλαμβανομένου ΦΠΑ και αναλύεται ως εξής:

Α) Ενοικίαση τεχνικού εξοπλισμού κινηματογραφικών εργαστηρίων Πύργου:

1.500,00€.

Β) Γενικά έξοδα εγκατάστασης [εξέδρες, διαμόρφωση χώρων κλπ.] 1.500,00€

Γ) Καθαριότητα χώρων [αίθουσες προβολής, εργαστήρια, εκθεσιακοί χώροι, υποδοχή, γραμματεία κλπ.] 1.500,00€
Δ) Βραβεία 16ου Φεστιβάλ Ολυμπίας [Κότινος]: 1.600,00€
Ε)Μίσθωση τεχνικού εξοπλισμού για τις εκδηλώσεις έναρξης και λήξης: 2.500,00€.

ΣΤ) Καταχωρίσεις τύπου: 3.200,00€.

Ζ) Μετάδοση τηλεοπτικών μηνυμάτων: 1.300,00€

Η) Μετάδοση ραδιοφωνικών μηνυμάτων: 800,00€

Θ) Διαφημιστικά banners σε sites, διαδικτυακά portals κλπ.: 1.100,00€
        Κατόπιν των ανωτέρω ζητείται από το δημοτικό συμβούλιο να εγκρίνει τη συμμετοχή του δήμου στη διοργάνωση του 16ου Διεθνούς Φεστιβάλ Κινηματογράφου Ολυμπίας για Παιδιά και Νέους και της 13ης Ευρωπαϊκής Συνάντησης Νεανικής Οπτικοακουστικής Δημιουργίας Camera Zizanio....»
Καλείται το Σώμα ν’ αποφασίσει επί της ως άνω πρότασης του Δημάρχου.
Το Δημοτικό Συμβούλιο Πύργου

λαμβάνοντας υπόψη:

· Το άρθρο 65  του Ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ»
· Το άρθρο 158 παρ. 3 του ν. 3463/06 
· Το πρωτογενές αίτημα που υπεβλήθη από τη Δ/νση Οικονομικών Υπηρεσιών του Δήμου (με αριθμό 13REQ001651689  2013-10-07)
· Την υπ’ αριθ. 567Δ/2-10-13 εισήγηση του Δημάρχου, μετά από διαλογική συζήτηση,
ομόφωνα α π ο φ α σ ί ζ ε ι
τη συμμετοχή του Δήμου Πύργου στη διοργάνωση του 16ου Διεθνούς Φεστιβάλ Κινηματογράφου Ολυμπίας για Παιδιά και Νέους και της 13ς Ευρωπαϊκής Συνάντησης Νεανικής Οπτικοακουστικής Δημιουργίας Camera Zizanio, που θα πραγματοποιηθούν στον Πύργο από 30 Νοεμβρίου – 7 Δεκεμβρίου 2013, με το ποσό των 15.000,00€ (συμπεριλαμβανομένου του ΦΠΑ) που επιμερίζεται ως εξής:
Α) Ενοικίαση τεχνικού εξοπλισμού κινηματογραφικών εργαστηρίων Πύργου:

1.500,00€.

Β) Γενικά έξοδα εγκατάστασης [εξέδρες, διαμόρφωση χώρων κλπ.] 1.500,00€

Γ) Καθαριότητα χώρων [αίθουσες προβολής, εργαστήρια, εκθεσιακοί χώροι, υποδοχή, γραμματεία κλπ.] 1.500,00€

Δ) Βραβεία 16ου Φεστιβάλ Ολυμπίας [Κότινος]: 1.600,00€.

Ε)Μίσθωση τεχνικού εξοπλισμού για τις εκδηλώσεις έναρξης και λήξης: 2.500,00€.

ΣΤ) Καταχωρίσεις τύπου: 3.200,00€.

Ζ) Μετάδοση τηλεοπτικών μηνυμάτων: 1.300,00€

Η) Μετάδοση ραδιοφωνικών μηνυμάτων: 800,00€

Θ) Διαφημιστικά banners σε sites, διαδικτυακά portals κλπ.: 1.100,00€

· Το δημοτικό συμβούλιο με νέα απόφαση του, θα προβεί στη διάθεση της πίστωσης του ως άνω ποσού, δεδομένου ότι με την αριθ. 305/9-10-13 απόφαση του [κατόπιν της 192/2-10-13 απόφασης – εισήγησης της Οικονομικής Επιτροπής], αναμορφώθηκε ο προϋπολογισμός του δήμου οικον. Έτους 2013 και δημιουργήθηκε νέος Κ.Α εξόδων 00.6161.10  ποσού 15.000,00€ με τίτλο «Συμμετοχή του Δήμου Πύργου στη διοργάνωση του 16ου Διεθνούς φεστιβάλ κινηματογράφου Ολυμπίας για παιδιά και νέους και της 13ης ευρωπαϊκής συνάντησης νεανικής οπτικοακουστικής δημιουργίας camera zizanio για το έτος 2013». 

· Οι δημοτικοί σύμβουλοι κ.κ: Ι. Παναγόπουλος, Γαβριήλ Λιατσής, Φώτιος Δημόπουλος, Γεώργιος Ανδριόλας, Βασίλειος Σεϊντής, Γεώργιος Κουρμπανάς, Δημήτριος Λιατσής, Διονύσιος Μπελόκας, Κων/νος Διαμαντόπουλος, Ιωάννης Σεφερλής, απουσίαζαν απ’ τη συνεδρίαση, όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό  316/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 22  – 10  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

